શિકાગો આ રૅકેટનું કેન્દ્ર છે. પોલીસે આ મામલે ભારતીય તેલુગૂ કપલની ધરપકડ કરી છે જેના પર આ રૅકેટ ચલાવવાનો આરોપ છે.

ફેડરલ પોલીસ પ્રમાણે અમેરિકામાં યોજાનારા તેલુગૂ અને અન્ય સાંસ્કૃતિક આયોજનોમાં ભાગ લેવાના બહાને તેલુગૂ સિનેમાનાં કલાકારોને બોલાવી તેમની પાસે વેશ્યાવૃત્તિ કરાવવામાં આવી રહી હતી.

હોમલૅન્ડ સિક્યૉરિટીના સ્પેશિયલ એજન્ટે જણાવ્યું, ''34 વર્ષીય કિશન મોડુગમુડી આ રૅકેટના માસ્ટરમાઇન્ડ છે અને તેમના પત્ની ચંદ્રકલા મોડુગમુડી આમાં પાર્ટનર છે.''

કિશનને લોકો રાજ ચેન્નુપતિના નામથી પણ જાણે છે. તેમની પત્ની ચંદ્રકલાને વિભા અને વિભા જયાના નામથી પણ ઓળખવામાં આવે છે. 

કોર્ટમાં દાખલ કરવામાં આવેલી 42 પેજની અરજીમાં સેક્સ રૅકેટમાં સામેલ મહિલાઓની ઓળખ જણાવવામાં આવી નથી. અરજીમાં આ મહિલાઓને એ, બી, સી અને ડી જેવાં નામો આપવામાં આવ્યાં છે.

શું તમે આ વાંચ્યું?

તપાસ અધિકારીઓએ સેક્સ રૅકેટની પીડિત યુવતીઓ સિવાય કેટલાક ગ્રાહકોની પણ પૂછપરછ કરી છે. અધિકારીઓએ કોર્ટને જણાવ્યું કે આરોપીઓના ઘરેથી કેટલીક ડાયરીઓ અને હિસાબના પુસ્તક મળ્યાં છે. 

ડાયરીઓમાં હીરોઇનોનાં નામોની સાથે તેમના ગ્રાહકોનાં નામો પણ સામેલ છે.

સેક્સ રૅકેટની ખબર કેવી રીતે પડી?

સ્પેશિયલ એજન્ટ બ્રાયનના સોગંદનામા પ્રમાણે 20 નવેમ્બર 2017એ એક યુવતી શિકાગોથી ઓ'હેયર ઇન્ટરનેશનલ ઍરપૉર્ટ પહોંચી હતી.

સોગંદનામામાં આ છોકરીને 'એ' તરીકે ઓળખવામાં આવી છે. તેમની પાસે બી1/બી2 ટૂરિસ્ટ વિઝા હતા, જે અમેરિકન એમ્બેસીમાંથી આપવામાં આવ્યા હતા.

ઍરપૉર્ટ પર આ યુવતીએ જે ઇમિગ્રેશનના ડૉક્યુમેન્ટ્સ સોંપ્યા, તેના પ્રમાણે 18 નવેમ્બર 2017એ દક્ષિણ કેલિફોર્નિયામાં તેલુગૂ અસોસિયેશન તરફથી સન્માનિત થવાની હતી.

બીજા ડૉક્યુમેન્ટ્સમાં કહેવામાં આવ્યું છે કે તે કેલિફોર્નિયા તેલુગૂ અસોસિયેશનની સ્ટાર નાઇટમાં સામેલ થવાની હતી અને અમેરિકામાં 10 દિવસ રહેવાની હતી.

ઇમિગ્રેશન અધિકારીઓને શંકા ગઈ, કેમ કે યુવતીએ 18 નવેમ્બરે કેલિફોર્નિયામાં યોજાનારી ઇવેન્ટમાં સામેલ થવાનું હતું, જ્યારે તેણી બે દિવસ બાદ શિકાગો ઍરપૉર્ટ પર ઊતરી હતી.

જ્યારે તેમને આ વિશે પૂછવામાં આવ્યું ત્યારે નૉર્થ અમેરિકા તેલુગૂ સોસાયટીના કાર્યક્રમમાં ભાગ લેવા આવી છે તેમ જણાવ્યું. 

તેણે એક ચિઠ્ઠી પણ દેખાડી જેમાં જણાવાયું હતું કે તેઓ 25 નવેમ્બર 2017ના રોજ ઇલિનોયની સ્કેમબર્ગ સ્થિત પરિષદમાં મહેમાન છે.

તેલૂગુ અસોસિયેશનોને હીરોઇનની જાણકારી નથી

અધિકારીઓએ જ્યારે દક્ષિણ... \n\nમને ઉપરના લેખ માટે સારું શીર્ષક આપો.
અમેરિકામાં ભારતીયો દ્વારા ચલાવાતા 'ટોલીવૂડ સેક્સ રૅકેટ'ની સંપૂર્ણ કહાણી